Baznīcas iela (Jūrmala)
Šis raksts ir par ielu Jūrmalā. Par citām jēdziena Baznīcas iela nozīmēm skatīt nozīmju atdalīšanas lapu. Baznīcas iela ir iela Jūrmalā, Dubultu apkaimē. Baznīcas iela sākas kāpu rajonā un beidzas krustojumā ar Slokas ielu. Kopējais ielas garums ir 855 metri, tā ir klāta ar asfalta segumu. Baznīcas ielā satiksmes kustība norit vienā joslā. Ielā ir savrupmāju un vasarnīcu, kā arī daudzdzīvokļu māju apbūve. Nosaukta par godu Dubultu luterāņu baznīcai, kura atrodas tepat (Baznīcas iela 13).